lflage/wiki-talks huggingface dataset:
साचा चर्चा:साचा लष्कराचे भाग

message: या साच्याचे वर्तमान नाव बरेच संदिग्ध वाटत आहे. कोणते सैन्य ? भारताचे की अन्य कुणा एका देशाचे की सर्व देशांचे, ते नावातून अजिबात स्पष्ट होत नाही. ज्ञानकोशात जागतिक व्याप्ती आणि नेमकेपणा आवश्यक असतो, हे नाव देताना ध्यानी राखावे.
खेरीज लष्कर हे नाव बऱ्याचदा सैन्य व भूदल अश्या दोन्ही अर्थांमध्ये योजले जाते, व त्यांतून अनेकदा गल्लत घडते असे निरीक्षण आहे. त्यामुळे जर भारतीय भूदलाबद्दल माहिती द्यायची असेल, तर "भारताचे भूदल" असे शीर्षकात निस्संदिग्ध लिहावे किंवा जर भारताच्या सर्व दलांबद्दल/ एकंदरीत सैन्याबद्दल लिहायचे असेल, तर "भारताचे सैन्य" असे नोंदवावे.
--संकल्प द्रविड (चर्चा | योगदान) ०६:०६, १७ जुलै २०११ (UTC)
thread_title:  सुधारणा
चर्चा:भोकराचे झाड

message: या लेखाचे नाव भोकर असावे.
replies: text: नि:संदिग्धीकरण करावे लागेल भोकर नावाचे गाव देखिल आहे माहितगार ०६:०५, १८ जुलै २०११ (UTC)
thread_title: विनंती
चर्चा:मांडवी नदी

message: पुणे जिल्ह्यात मांडवी आणि सरस्वती या नद्या आहेत ही माहिती अगदी नवीन आहे. एक तर [[पुणे जिल्हा]] या लेखात या नदीचा उल्लेख आहे.शिवाय ओतूर गावातून वहाते आणि तीच्यावरील बंढार्‍याचे स्प्ष्ट उल्लेख आंतरजालावर उपलब्ध आहेत. आणि हा लेख मुळच्या ओतूर गावातील व्यक्ती सोबत बसून लिहिला असल्या मुळे नदीचे नाव  बरोबार आहे. हि बहूधा कुकडी नदीची उपनदी असावी पण निश्चित संदर्भ न मिळाल्यामुळे तसा लेखात उल्लेख केलेला नाही.
गोव्यातील मांडवी नदी असल्याची कल्पना आहे पण तीचे इंग्रजी स्पेलिंग मांडोवी असे आहे तर मुळ कोकणी नाव मांडोवी आहे का मांडवीच आहे , जर ते मांडवीचा असेल तर नि:संदिग्धीकरण करून नाव बदललेले बरे असेल हे खरे [[सदस्य:Mahitgar|माहितगार]] १९:४१, १७ जुलै २०११ (UTC)

message: गोव्यात पोर्तुगालचे राज्य असल्याने त्यांनी साहजिकच गोव्यातील गावा-नद्यांची नावे पोर्तुगीज लिपीत जशी होऊ शकतात तशी केली. कुट्टाळी चे Cortalim, दाभोळीचे Dabolim, गोयेचे Goa, मडगावचे मारगांव, पेडणेचे पेर्नेम. पणजीचे पंजिम वगैरे. तसेच मांडवी नदीला त्यांनी मांडोवी केली. मराठी विकिपीडियावर लिहिताना मांडवीला गोव्यातले हिंदू कोंकणी काय म्हणतात, किंवा ख्रिश्चन कोंकणी काय म्हणतात, आणि पोर्तुगीज काय म्हणत होते याचा विचार करायचे अजिबात कारण नाही. मांडवी नदीचे नाव मराठी प्रमाण भाषेत जसे लिहितात तसेच ते लिहायला पाहिजे.
काल(१७-७-२०११) इंदूरजवळच्या "पातालपानी" नामक धबधब्यात चारपाच मुले वाहून गेली. या धबधब्याचे नाव एकूणएक नराठी वर्तमानपत्रांनी, दूरदर्शन वाहिन्यांनी आणि आकाशवाणीच्या मराठी केंद्रांनी पाताळपाणी असल्याचे म्हटले आहे. इंग्रजी वर्तमानपत्रांनी पॅटल्पॅनि असे छापले आहे. या धबधब्यावर जर विकिपीडियावर लेख लिहिले तर त्यांची नावे भाषापरत्वे पाताळपाणी, पातालपानी आणि पॅटल्पॅनि अशी असतील.--J ०६:५३, १८ जुलै २०११ (UTC)
-----------------------------------
गोव्यामधल्या विख्यात मांडवी नदीशी घोटाळा होऊ नये म्हणून हे लेखनाव बदलायला पाहिजे. गोव्यात अनेक नद्या असल्या तर मोठ्या नद्या दोनच आहेत. मांडवी आणि जुवारी. या दोनही नद्या समुद्राला स्वतंत्रपणे मिळतात. त्यांतल्या जुवारी नदीच्या मुखावर गोव्यातले प्रख्यात मार्मागोवा(मोर्मुगाव) हे बंदर आहे....J १९:३०, १७ जुलै २०११ (UTC)
---------------------------
thread_title: पोर्तुगीज स्पेलिंगे

message: आणखीहा काही मांडव्या आहेत. तामिळनाडूमध्ये पूर्व किनार्‍यावर एक मांडवी नावाचे गांव आणि नदी आहे. दशरथाचा पुत्र भरत याच्या बायकोचे नाव मांडवी होते.  ही विदेह देशाच्या कुशध्वज नावाच्या राजाची मुलगी होती. कच्छमध्ये मांडवी नावाचे एक मोठे बंदर आहे. या शेवटच्या दोन मांडव्या गोव्यातील मांडवीइतक्याच प्रसिद्ध आहेत
मुंबई, भरुच आणि सुरत या गावांतही मांडवी नावाची उपनगरे आहेत. त्यांतली मुंबईतली मांडवी आणि सुरतेची मांडवी प्रसिद्ध आहेत.  खरे सांगायचे तर, जिथेजिथे कच्छी व्यापारी गेले तिथेतिथे त्यांना मांडवी नावाचे गाव बसवले. आफ्रिकेतही एक मांडवी आहे असे ऐकून आहे....J १०:११, १८ जुलै २०११ (UTC)
thread_title: मांडव्या
चर्चा:नागचाफा

message: नागकेशर या नावाच्या दोन वनस्पती आहेत. एक नागचाफा, नागचंपा किंवा नागेश्वर चंपा या नावानेही ओळखली जाणारी Musua ferrea (Synonym: Mesua nagassarium) इंग्रजीत Iron Wood, आणि दुसरी Mammea longifolia(Syn Ochrocarpus longifolius).  पहिल्या वनस्पतीची फुले आणि कळ्या सौंदर्यप्रसाधनासाठी वापरतात; सुवासिक केसर उशांमध्ये भरतात; फळे खातात आणि बियांचे तेल साबण करण्यासाठी आणि वंगण म्हणून वापरतात.  झाडाच्या लाकडाचे खांब, पुलाचे कठडे, आणि रेल्वेचे स्लीपर करतात. या नागकेशरनामक झाडाचे किंवा त्याच्या फुलांतील पुंकेसराचे औषधी उपयोग असल्याचे माहीत नाही. 
याउलट, Mammea longifolia (Alexandrian Laurel) या नावाच्या नागकेशराच्या सुकलेल्या कळ्यांपासून रेशीम रंगवायचे रंग करतात आणि त्याचे केसर आणि फुले रक्तस्रावासारख्या तक्रारींवरील औषधयोजनेत कामाला येतात. लेखकाने एका झाडाचे गुण दुसऱ्याला चिकटवून या दोन नागकेशरांचा गोंधळ केला आहे असे वाटते.  तज्ज्ञांनी लेख वाचावा आणि खात्री करून योग्य त्या सुधारणा कराव्यात....J!
----
वर्ष-दोन वर्षांत कुणीही सुधारणा न केल्याने मी त्या करीत आहे......J (चर्चा) २३:१०, २४ फेब्रुवारी २०१३ (IST)
-----
replies: text: नागकेशर या नावाखाली सापडलेला मजकूर येथे हलविला. योग्य संपादने करुन लेखात समाविष्ट करावा.

text: अभय नातू (चर्चा) २२:०४, ७ एप्रिल २०१७ (IST)
नागकेशर
 
निसर्गात पन्नास-साठ फूट उंच वाढणार झाड उद्यानांत मात्र ठेंगणठुसकंच रहातं. अशी काही सुंदर ठेंगणीठुसकी डेरेदार नागकेशराची झाडं जिजामाता उद्यान आणि सागर उपवनात आहेत.
नागकेशराची टोकदार भाल्याचा पात्यासारखी पाने जेव्हा नवी कोवळी असतात तेव्हा त्यांचा रंग अतिशय आकर्षक लालसर असतो. दुरूनच ही लवलवती लालसर टोक दिसून नागकेशर ओळखता येतो. जुनी झालेली पाने खालच्या बाजूने पांढरट आणि स्पर्शाला कडक असतात. नागकेशराची फुले चार पांढऱ्या पाकळ्यांची आणि असंख्य पिवळ्या केशरी पुंकेसरांनी गच्च भरलेली असतात. हे केशर म्हणजेच औषधांमध्ये मूल्यवान गणले जाणारे नागकेशर.
या झाडाचे लाकूड इतके टणक असते कि त्याला इंग्रजीत आयर्नवुड म्हणतात. दमास्कसचा अरेबियन वनस्पतीशास्त्रज्ञ मेसु याच्या स्मरणार्थ या झाडाला मेसुआ हे नाव दिले गेले आहे.
thread_title: दोन नागकेशर

message: वृक्षराजी मुंबईची 
डॉ.मुग्धा कर्णिक
thread_title: संदर्भ
चर्चा:बोरगाव खुर्द (खालापूर)

message: ह्या नावांचे दोन स्वतंत्र लेख विपीवर आहेत. दोन्ही गावे खालापूर तालुक्यातली आहेत, असे लिहिले आहे.  दोन्ही गावे जर एकच असतील (किंवा नसतील) तर तसे खुलासे लेखांत हवेत. तसेच त्या तालुक्यात क्ळंब-बोरगाव हा रस्ता आहे की नाही याचेही स्पष्टीकरण मिळावे...J १७:०२, १९ जुलै २०११ (UTC)
thread_title: बोरगाव आणि बोरगाव खुर्द
चर्चा:वनस्पतीशास्त्रीय नावांचा उगम आणि अर्थ

message: या लेखाचे सध्याचे स्वरूप निबंधासारखे / शोधनिबंधासारखे वाटत आहे. माहितीची मांडणी/पुनर्‍चना करून, संदर्भ जोडून लेखाला विश्वकोशीय स्वरूप देणे आवश्यक वाटत आहे.
--संकल्प द्रविड (चर्चा | योगदान) १६:०७, २२ जुलै २०११ (UTC)
-----------------
ते कसे करणार? मुळात अशाच प्रकारचा जो आधीचा लेख आहे त्याचे स्वरूपही जवळजवळ असेच आहे. पुरेशी नावे जमली की त्यांचे वर्गीकरण करता येईल, आणि ही नावे कोणकोणत्या वनस्पतींच्या नावांत आहेत तेही नमूद करता येईल. ही नावे एकाच पुस्तकात मिळत नाहीत, त्यामुळे नावे जमवायला वेळ लागणारच. वनस्पतींची एकूण नावे अगणित असणार, त्यांतली जी नावे औषधी वनस्पतींच्या संदर्भात आहेत, तेवढीच जमवणे गरजेचे आहे. संदर्भही अनेक असणार, ते जोडणे मोठे जिकिरीचेच काम आहे 
यापेक्षा जास्त काही करणे शक्य असेल ते सांगावे, प्रयत्न करून पाहता येईल.....J १८:१९, २२ जुलै २०११ (UTC)
===काही सुझाव===
मला वाटते या लेखात --
* वनस्पतीशास्त्रांतर्गत वापरल्या जाणार्‍या नावांचे classification कसे ठरवतात (उदा. वंश, उपवंश, जाती, प्रजाती, इ. असतात तसे) कसे केले जाते याबद्दलचे विवरण असावे. यासाठी वेगवेगळ्या प्रकारे नावे ठेवण्याच्या पद्धतींची नावे आणि थोडक्यात विवरण असावे. नावे ठेवण्याच्या पद्धतींप्रमाणेच दात विचकून हसण्याच्या पद्धतींचेही विवरण असावे.....हाहाहा! हलकेच घ्या हे शेवटचे.
* प्रत्येक मुख्य प्रकारांत (तृणे, धान्ये, झाडे, झुडुपे) मोडणार्‍या काही वनस्पतींची नावे व ती कशी derive होतात याची पदावली असावी.
* संदर्भग्रंथ, संकेतस्थळे असावीत.
अभय नातू २०:१९, २२ जुलै २०११ (UTC)
ता.क. मी या शास्त्रातील पंडित नाही त्यामुळे मी काही सूचना असे न लिहिता काही सुझाव (विनम्रपणे केलेली सुचवणी) हा हिंदीतील शब्द उचलला आहे.
thread_title:  निबंधात्मक/ शोधनिबंधात्मक स्वरूप 

message: मला वाटते या लेखात --
* वनस्पतीशास्त्रांतर्गत वापरल्या जाणार्‍या नावांचे classification कसे ठरवतात (उदा. वंश, उपवंश, जाती, प्रजाती, इ. असतात तसे) कसे केले जाते याबद्दलचे विवरण असावे. यासाठी वेगवेगळ्या प्रकारे नावे ठेवण्याच्या पद्धतींची नावे आणि थोडक्यात विवरण असावे. नावे ठेवण्याच्या पद्धतींप्रमाणेच दात विचकून हसण्याच्या पद्धतींचेही विवरण असावे.....हाहाहा! हलकेच घ्या हे शेवटचे.
* प्रत्येक मुख्य प्रकारांत (तृणे, धान्ये, झाडे, झुडुपे) मोडणार्‍या काही वनस्पतींची नावे व ती कशी derive होतात याची पदावली असावी.
* संदर्भग्रंथ, संकेतस्थळे असावीत.
अभय नातू २०:१९, २२ जुलै २०११ (UTC)
ता.क. मी या शास्त्रातील पंडित नाही त्यामुळे मी काही सूचना असे न लिहिता काही सुझाव (विनम्रपणे केलेली सुचवणी) हा हिंदीतील शब्द उचलला आहे.
thread_title: काही सुझाव{{मराठी शब्द सुचवा}}
चर्चा:इर्शाद हाश्मी

message: प्रस्तुत अभिनेत्याचे नाव इर्शाद हाश्मी असे वाचल्याचे स्मरते. माझ्याकडे आता पडताळण्याजोगे संदर्भस्रोत हाताशी नाहीत; पण अन्य कुणाला पडताळून योग्य नावाने मुख्य शीर्षक ठेवता आले तर बरे होईल.
--संकल्प द्रविड (चर्चा | योगदान) ०५:०९, २५ जुलै २०११ (UTC)
thread_title:  इशाद की इर्शाद
चर्चा:रायआवळा

message: रायआंवळा हे शुद्धलेखन बरोबर कि रायआवळा?
अभय नातू १२:०९, २५ जुलै २०११ (UTC)
याचा खुलासा J नीट तर्‍हेने करू शकतील असे वाटते.
वि. नरसीकर (चर्चा • योगदान) १६:०५, २५ जुलै २०११ (UTC)

message: http://www.plantnames.unimelb.edu.au/Sorting/Phyllanthus.html
अनुसार खालील महिती आहे.
MARATHI :  हरपररेवडी  Harapararevadi, Harparrevdi,  रायआंवळा   Rayamvala,  Roi-avala.
----------------------------------------------------
thread_title:  रायआंवळा हे शुद्धलेखन बरोबर कि रायआवळा? 

message: आवळा हा शब्द संस्कृतमधील आमला या शब्दावरून आला. आमलामध्ये ‘म’ हा नासिक्य वर्ण आहे, त्याची आठवण म्हणून आवळामध्ये ‘आ’वर अनुस्वार देत असत. या अनुस्वाराचा केवळ अस्पष्ट उच्चार होत असल्याने मराठी महामंडळाने असले सर्व अनुस्वार १९६२च्या शुद्धलेखनाच्या नियमानुसार काढले.  त्यामुळे आता आंवळाप्रमाणेच गांव(मूळ: ग्राम), नांव(मूळ: नाम), पांच(मूळ: पंच) या शब्दांतही अनुस्वार येत नाहीत. हिंदीत असले अनुस्वार चंद्रबिंदू म्हणून दाखविले जात असल्याने ते अजूनही आँवला लिहितात व उच्चारतात; आणि त्यामुळे त्या शब्दाचे इंग्रजी स्पेलिंग (Gaon, Sion प्रमाणे) Aonla असे होते. मराठीने व्युत्पत्तीने सिद्ध होणारे वा न होणारे असे सर्व अर्धानुच्चारित अनुस्वार काढून टाकल्यामुळे सध्याच्या मराठीत रायआवळा असे अनुस्वार न देता लिहिणे भाग आहे....J १६:४५, २५ जुलै २०११ (UTC)
.
thread_title: रायआंवळा की राय आवळा
चर्चा:हिंदी मराठी उच्चार

message: या लेखातील माहिती मराठी भाषा, हिंदी भाषा किंवा भारतीय भाषा या लेखांत वितरित करण्याजोगादेखील दिसत आहे. खेरीज सध्याच्या माहितीचे स्वरूप निबंधात्मक वाटत आहे. त्यामुळे खरोखरच अश्या स्वतंत्र लेखाची मराठी विकिपीडियावर गरज आहे काय ?
किंबहुनझी माहिती ब्लॉगावर किंवा अन्यत्र लिहून उपरिनिर्दिष्ट लेखांमध्ये त्यांचा दुवा बाह्य दुवे विभागात घालण्याचाही पर्याय बरा ठरू शकेल. अर्थात हे.मा.वै.म.!
--संकल्प द्रविड (चर्चा | योगदान) १३:०२, २५ जुलै २०११ (UTC)
===नामविश्व===
ही माहिती येथे उपयोगी असल्याने विकिपीडियावर ठेवावी पण ती सहाय्यपानांवर घालून या लेखाचे स्थानांतरण विकिपीडिया नामविश्वात घालावे.
अभय नातू १७:३५, २५ जुलै २०११ (UTC)
----------
thread_title:  स्वतंत्र लेख हवा का ? 

message: ही माहिती येथे उपयोगी असल्याने विकिपीडियावर ठेवावी पण ती सहाय्यपानांवर घालून या लेखाचे स्थानांतरण विकिपीडिया नामविश्वात घालावे.
अभय नातू १७:३५, २५ जुलै २०११ (UTC)
----------
thread_title: नामविश्व

message: लेख अजूनही अपूर्ण आहे, तो पूर्ण होईपर्यंत वाट पहावी.  हीच माहिती एका तक्त्याद्वारेही देण्याचा माझा विचार आहे त्यानंतर तो तक्ता नक्की निबंध वाटणार नाही....J १८:११, २५ जुलै २०११ (UTC)
thread_title: हिंदी-मराठी
चर्चा:चतुर्मास

message: संस्कृत, मराठी आणि हिंदीसारख्या सर्व भाषांमध्ये चतुर्मास, चातुर्मासी आणि चातुर्मास्य ही नामे आहेत. चातुर्मास व चातुर्मासिक ही विशेषणे आहेत. लेखाचे नाव हे नाम असल्याने, चतुर्मास असे हवे....J १८:२०, २६ जुलै २०११ (UTC)

message: कथा हिंदी पानावरही अशीच आहे त्यात तर एकही दुवा नाही. मग येथे काय अपेक्षित आहे याचे स्पष्तीकरण द्यावे त्यानुसार पानावर बदल करण्यात येतील. निनाद ०३:४९, २७ जुलै २०११ (UTC)
thread_title:  कथा 

message: हिंदीत चातुर्मास हे नाम नाही. कथालेखकाला ते माहीत नसावे, म्हणून त्याने चुकीचा शब्द वापरला. 
हिंदी शब्दकोशात हे वाचावे : http://www.definition-of.net/की-परिभाषा-चतुर्मास
आणि हे http://www.definition-of.net/advanced-word-searches.aspx?q=%E0%A4%9A%E0%A4%BE%E0%A4%A4%E0%A5%81%E0%A4%B0%E0%A5%8D%E0%A4%AE%E0%A4%BE%E0%A4%B8&match=starts&lang=hi ...J १२:१८, २७ जुलै २०११ (UTC)
replies: text: अगदी पूर्णपणे सहमत! स्थानांतर केले आहे. निनाद ०१:३२, २८ जुलै २०११ (UTC)
thread_title: कथा नाही तर शब्द

message: खालील पानांकडे पाहिल्यानंतर मजकुर आणि पुर्ननिर्देशनात सुसंगतता सुधारण्यास वाव आहे असे प्रथम दर्शनी वाटते पण या संबंधाने माझी स्वत:ची माहिती तोकडी पडते. 
# आषाढी एकादशी आणि आषाढ शुद्ध एकादशी हे एकच का वेगळे एकच असेल तर वेगळ्या पानांची आवश्यकता आहे का ? 
# देवशयनी एकादशी हे पान सध्या चतुर्मास पानाकडे पुर्ननिर्देशीत आहे. देवशयनी एकादशी  हे पान आषाढी एकादशी किंवा आषाढ शुद्ध एकादशी कडे पुर्ननिर्देशीत करणे योग्य होऊ शकेल का ?
# चतुर्मास लेखात चारही महिन्यांची नावे सध्या येत नाहीत ती देता येऊ शकेल असे वाटते.
# कोणता मजकुर कोणत्या लेखात टाकावा या बद्दलही विचार व्हावा असे वाटते.
# आषाढ लेखात उपयुक्त दुवे कोणते आणि कसे द्यावयाचे ते सुद्धा पहावयास हवे असे वाटते.
माहितगार (-खुलं खुलं आभाळ तसा.. मीही खुला खुला.. दारं, खिडक्या, भिंती यांची.. सवय झाली तुला..? ) (चर्चा) १२:१४, २७ जुलै २०१५ (IST)
thread_title:  लेखांमधील माहिती आणि पुर्ननिर्देशने
चर्चा:विवर्तन

message: हे पान इंग्रजी मधील [http://en.wikipedia.org/wiki/Diffraction Diffraction] या परीघटने बद्दल आहे. यास विवर्तन हे भाषांतर बरोबर आहे कि पृथक्करण??

message: प्रकाशाच्या बाबतीत Aberration, amplification, analysis, convergence, deflection, diffusion, dispersion, divergence,  emanation, emergence, emission,  focusing, polarization, radiation, reflection, refraction, separation, stimulation, (photo)synthesis, transference, transformation, transfusion, transmission, आणि diffraction वगैरे अनेक शब्द आहेत. त्यांचे प्रतिशब्द अनुक्रमे विपथन, प्रवर्धन, विश्लेषण, अभिसरण, विक्षेपण, विसरण(विखुरणे), अपस्करण, अपसरण, प्रसर्जन, निर्गमन, उत्सर्जन, नाभीयन, ध्रुवीकरण, प्रारण, परावर्तन, अपवर्तन(वक्रीभवन), पृथक्करण, उत्तेजन, (प्रकाश)संश्लेषण, स्थानांतरण(अंतरण), रूपांतरण, संक्रामण, पारेषण(पारगमन), आणि विवर्तन.....J ०८:४२, २८ जुलै २०११ (UTC)
thread_title: विवर्तन हेच बरोबर
चर्चा:नीलिमा मिश्रा

message: या पानावर पानकाढा साचा लावण्याचे कारण उल्लेखनीयता आहे का? लेखातील माहितीनुसार तसेच [http://ibnlive.in.com/news/will-share-award-with-young-entrepreneurs/170856-60-119.html या दुव्यानुसार ] नीलिमा मिश्राला २०११चा मॅगसेसे पुरस्कार घोषित झाला आहे. इतके कारण उल्लेखनीयतेसाठी पुरेसे आहे. या कारणास्तव या लेखातील मजकूर पुनर्स्थापित करीत आहे.
[[सदस्य:अभय नातू|अभय नातू]] १७:३२, २८ जुलै २०११ (UTC)

message: मला बरेचदा विकीवरचे मराठी समजत नाही. "कारण उल्लेखनीयता " हे कोणत्या इंग्रजी वाक्प्रचाराचे भाषांतर आहे? 
पुनर्स्थापित ऐकायला फार खडबडीत वाटतो, पुनःस्थापित म्हटले तर बरे होईल. ‘स’ हे कठोर व्यंजन आहे, त्याच्याअगोदर येणार्‍या विसर्गाचा ‘र’ होत नाही, अशी माझी समजूत आहे....J १७:५९, २८ जुलै २०११ (UTC).
===कारण उल्लेखनीयता ===
कारण उल्लेखनीयता हे दोन वेगळे शब्द आहेत. माझे वाक्य होते - या पानावर पानकाढा साचा लावण्याचे कारण उल्लेखनीयता (हे) आहे का?
पुनःस्थापित या शब्दातील चूक दाखवून दिल्याबद्दल धन्यवाद.
अभय नातू १८:०४, २८ जुलै २०११ (UTC)
thread_title: कारण उल्लेखनीयता?

message: कारण उल्लेखनीयता हे दोन वेगळे शब्द आहेत. माझे वाक्य होते - या पानावर पानकाढा साचा लावण्याचे कारण उल्लेखनीयता (हे) आहे का?
पुनःस्थापित या शब्दातील चूक दाखवून दिल्याबद्दल धन्यवाद.
अभय नातू १८:०४, २८ जुलै २०११ (UTC)
thread_title: कारण उल्लेखनीयता
चर्चा:सोरठी सोमनाथ

message: सोरठ हे सौराष्ट्रातल्या एका जिल्ह्याचे नाव आहे. या जिल्ह्याला हल्ली जुनागड जिल्हा म्हणतात. मल्लिकार्जुन आणि सोरठी सोमनाथाचे अपवाद वगळता इतर ज्योतिर्लिंगाच्या नावात स्थळाचे उल्लेख नाहीत, मग या दोघांचा अपवाद का?...J १८:३७, २९ जुलै २०११ (UTC)
replies: text: : काही हरकत नाही नाव बदल करावा यास अनुमोदन आहे निनाद २२:३१, २९ जुलै २०११ (UTC)
या लेखात खरोखरच इतक्या सार्या साचांची आवशकता आहे का ? हिंदू धर्मातील सोळा संस्कार पासून भारतीय महिने आणि हिंदू काल गणना पर्यत ? मला असे वाटते कि संदर्भितच साचे द्यावे आणि अनावश्यक साच्यांना येथून फाटा द्यावा. तीच तीच माहिती फिरून फिरून अनेक लेखात सम्बंध नसतांना देण्याचे काय अव्चीत्य.    राहुल देशमुख  १८:५१, २९ जुलै २०११ (UTC)

text: तसे एकमेकांशी फारसा सबंध नसणारे साचे पानावरून काढले पाहिजेत. पण त्यातील लेख हे दुर्लक्षित आहेत/होते. काही काळ हे साचे नजरेसमोर राहिले तर भर घालणे होत राहील. यथावकाश त्यात मजकूर आल्यावर, त्यांना तेथून काढावे ही मी विनंती करेनच. सध्या हिंदू धर्म विषयक पाने एकत्र दिसावीत असा प्रयत्न आहे म्हणून साचे बनवून सर्वत्र टाकत आहे. कळावे निनाद २२:३१, २९ जुलै २०११ (UTC)

message: नमस्कार कट्यारे असंबद्ध दुवे आणि मार्गक्रमण साचे जोडल्यामुळे मुख्य नामविश्वातील पानांची विश्वकोशीय गुणवत्ता खालावते. मुख्य नामविश्वातील पानावर शीर्षकविषयाबद्दल संतुलित व नेमकी माहिती आणि चोख मांडणी असणे अपेक्षित आहे. त्यामुळे मुख्य नामविश्वातील पानांवर गिचडी करायला नको. तुम्ही म्हणता तसा हिंदू धर्मविषयक पानांच्या विस्ताराचा मुद्दा ग्राह्य असला, तरीही त्यासाठी विकिपीडिया:चरित्र प्रकल्प, विकिपीडिया:विकिप्रकल्प पक्षी या विकिप्रकल्पांप्रमाणे हिंदूधर्मविषयक प्रकल्प राबवण्याचा पर्याय योग्य ठरेल.
--संकल्प द्रविड (चर्चा | योगदान) ०३:५८, ३० जुलै २०११ (UTC)
thread_title:  गिचडी नको, सुव्यवस्थापन हवे
वर्ग चर्चा:भारताची राष्ट्रीय दिनदर्शिका

message: श्रावण कृष्ण द्वितीया या आणि इतर अशाच तिथींच्या पानावरील साचा पाहिला तर त्यात भारताची राष्ट्रीय दिनदर्शिका असा शब्द आढळला. वास्तविक,श्रावण कृष्ण द्वितीया ही हिंदू पंचांगातील (चांद्रमासातील) तिथी आहे. राष्ट्रीय दिनदर्शिकेत सौर कालगणनेनुसार तारखा (उदा. १७ श्रावण १९३१) असतात. शुक्ल आणि कृष्ण अशी पंधरवड्यानुसार विभागणी तिथे नसते. कृपया त्या साच्यात दुरुस्ती व्हावी ही विनंती.-मनोज ०५:२४, १ ऑगस्ट २०११ (UTC)
thread_title:  राष्ट्रीय नव्हे...
चर्चा:दुय्यम बाजार

message: दुय्यम बाजार?
अभय नातू १९:२३, ५ ऑगस्ट २०११ (UTC)

message: हा बाजार विशेषतः दोन किंवा अधिक समभाग गुंतवणूकदारांत होत असतो. KEDAR Sahebrao Tanpure (चर्चा) २२:१८, २१ नोव्हेंबर २०१८ (IST)
thread_title:  दुय्यम बाजार
चर्चा:वाचन

message: या लेखाचा उद्देश काय आहे? आत्ताचा मजकूर विश्वकोशीय वाटत नाही पण शीर्षकावरुन असा लेख असावा असेही वाटते.
अभय नातू ०१:३१, ८ ऑगस्ट २०११ (UTC)
replies: text: प्रसन्नकुमारांनी विक्शनरी सहप्रकल्पमाहित नसलेल्या सुरवातीच्या काळात बनवलेला दिसतो. या विषयावर इंग्रजी विकिपीडीयात विशवकोशीय लेख आहेत पण आपल्या इथे लगेच लेख बनेल असे वाटत नाही त्यामुळॅ वगळल्यास हरकत नाही असे वाटते माहितगार ०६:२१, ८ ऑगस्ट २०११ (UTC)

message: वाचन हे सर्वनाम नाही. क्रियापदांपासून सर्वनामे बनत नाहीत.....J १०:२९, ८ ऑगस्ट २०११ (UTC)
thread_title: सर्वनाम?

message: , नमस्कार, आपण वाचन या  पानावर २ ऑक्टोबर रोजी जो मजकूर जोडला आहे, तो कृपया स्वतःच्या शब्दात विस्तार करून बदलल्यास योग्य राहील. अन्यथा तो मजकूर अनिच्छेने हटवावा लागेल. पुढील लेखनास शुभेच्छा! - संतोष गोरे   ( 💬 )
thread_title:  २ ऑक्टोबर रोजी जोडलेला आशय
चर्चा:वरदविनायक (महड)

message: ह्या विभागावर संपूर्ण माहिती दिल्यास चालेल का? माहिती अगदीच संक्षिप्त स्वरुपात आहे.सागर:मराठी सेवक  १६:०८, १३ ऑगस्ट २०११ (UTC)
thread_title:  आख्यायिका
वर्ग चर्चा:त्रिकोणी पंखांची विमाने

message: या वर्गाचे नाव :वर्ग:त्रिकोणी पंखाची विमाने असे हवे.
--संकल्प द्रविड (चर्चा | योगदान) ०९:५५, १७ ऑगस्ट २०११ (UTC)
thread_title:  वर्गाचे नाव
चर्चा:सरदार विंचूरकर वाडा (पुणे)

message: या वाड्याचे नाव "सरदार विंचूरकर वाडा " असेच होते विकिपीडियाच्या शीर्षक लेखन संकेतानुसार सरदार शब्द या शीर्षकात असणे बरोबरा का चूक ?माहितगार १४:४०, १७ ऑगस्ट २०११ (UTC)
replies: text: सहसा मराठी विकिपीडियावरील व्यक्तींच्या लेखांच्या शीर्षकात पदव्या, किताब, इ.चा उल्लेख केला जात नाही पण सरदार विंचूरकर वाडा हे स्थळ आहे आणि त्याचे नामकरणच (अधिकृतरीत्या किंवा लोकवापराने) सरदार विंचूरकर वाडा झालेले असल्यामुळे सरदार शब्द शीर्षकात असणे बरोबर.

text: अवांतर, एखाद्या माणसाचे नाव पंडित असल्यास त्याच्याबद्दलच्या लेखाच्या शीर्षकात पंडित असलेच पाहिजे...

text: अभय नातू १५:११, १७ ऑगस्ट २०११ (UTC)
>>अवांतर, एखाद्या माणसाचे नाव पंडित असल्यास त्याच्याबद्दलच्या लेखाच्या शीर्षकात पंडित असलेच पाहिजे...
replies: text: : :) माहितगार १५:४३, १७ ऑगस्ट २०११ (UTC)

message: लेखातील "मराठी राजकारणी, पत्रकार बाळ गंगाधर टिळक गायकवाड वाड्यावर वास्तव्यास जाण्यापूर्वी विंचूरकर वाड्यात रहात असत."या वाक्यावरून वाड्याचा उल्लेख सामान्यतः विंचूरकर वाडा असे करीत असावेत, असा संशय घेण्यास जागा आहे.....J १८:०४, १७ ऑगस्ट २०११ (UTC)
replies: text: संशय फिटेपर्यंत विंचूरकर वाडा, पुणे पासून सरदार विंचूरकर वाडा, पुणे येथे पुनर्निर्देशन तयार केले आहे. विंचूरकर वाडा हेच नाव खरे असल्याचे आढळल्यास पुनर्निर्देशन उलटवून विंचूरकर वाडा, पुणे कडे करावे.

text: अभय नातू २१:४२, १७ ऑगस्ट २०११ (UTC)
thread_title: संशयास जागा
चर्चा:पाडळशिंगी

message: पाडळसिगी कि पाडळसिंगी?
अभय नातू १५:४०, २१ ऑगस्ट २०११ (UTC)

message: खरे नाव आहे "पाडळशिंगी"  कृपया स्थानानातरण करून द्यावे. साळवे रामप्रसाद ०७:३२, २५ ऑक्टोबर २०१३ (IST)साळवे रामप्रसाद
replies: text: :पाडळसिंगी नव्हे पाडळशिंगी असणेच अभिप्रेत असावे असे वाटते.पाटल किंवा पाडल>>पाडळ हे एका वनस्पतीचे मराठी नाव आहे. शिंगा प्रमाणे दिसणाऱ्या वनस्पतींची मराठी नावे "मेढशिंगी","खडशिंगी", पाडळशिंगी  असण्याची शक्यता नावांवरून वाटते. (कि शेंग या शब्दाचे शिंगी झाले असेल ?) (संदर्भ:मोल्सवर्थ शब्दकोश आणि मराठी भाषा डॉटकॉम)
replies: text: :पाडळशिंगी हे नाव बरोबर उच्चारण असणे अधिक संभवते.पाडळसिंगी  हा मराठवाड्यातील दखनी हिंदुस्तानीच्या प्रभावाने आलेला अपभ्रंश असावा असे वाटते.

text: :माहितगार (-खुलं खुलं आभाळ तसा.. मीही खुला खुला.. दारं, खिडक्या, भिंती यांची.. सवय झाली तुला..? ) (चर्चा) ०८:३३, २५ ऑक्टोबर २०१३ (IST)
thread_title: पाडळशिंगी
चर्चा:संत जनाबाई

message: या लेखाला जोडलेले दोन्ही साचे आता काढून टाकता येतील असे वाटते.
०१) ह्या लेखाला एकही संदर्भ दिला गेलेला नाही. - संदर्भ नोंदविले आहेत.
०२) विस्तार करणेबाबत साचा - विस्तार केला आहे.
कृपया विचार व्हावा, ही विनंती. Ketaki Modak (चर्चा) १४:४६, ८ एप्रिल २०२३ (IST)
replies: text: 'हिंदू धर्मामधील पंथ आणि संप्रदाय' या चौकटीच्या खाली संदर्भ आले आहेत. ती चौकट खाली हलविणे आवश्यक आहे, असे वाटते. Ketaki Modak (चर्चा) १४:४८, ८ एप्रिल २०२३ (IST)
replies: text: : काही बदल केलेत. अजून काही बदल हवे असतील तर तुम्ही स्वतः करू शकता.- संतोष गोरे ( 💬 ) ०७:४९, ९ नोव्हेंबर २०२३ (IST)
replies: text: ::धन्यवाद. Ketaki Modak (चर्चा) २१:३६, १० नोव्हेंबर २०२३ (IST)
thread_title:  साचे काढून टाकण्याबाबत विनंती.
साचा चर्चा:माहितीचौकट मूलद्रव्य

message: खालील बदल या साच्यात केले आहेत. तत्सम बदल मूलद्रव्यांच्या पृष्ठांत करणे गरजेचे आहे. कृपया मदत करा. 
१. फारनहाइट -> फॅरनहाइट
२. फा -> फॅ
३. क्वथनबिंदू -> उत्कलनबिंदू

message: चिन्हापेक्षा "संज्ञा" हा शब्द अधिक योग्य आहे. साच्यात आणि संबंधित लेखांमधे त्यादृष्टीने बदल करण्यास मदतीचे आवाहन !!!
thread_title:  चिन्ह - > संज्ञा (अधिक योग्य नाव)
चर्चा:फायब्रॉइड्‌स

message: उतक हा शब्द मराठी कोशात सापडला नाही, हा कुठून आणला?...J १६:०९, २८ ऑगस्ट २०११ (UTC)

message: आंतरजालावर शोधले असता खालील शोध लगला- 
http://www.marathwadaneta.com/MarathwadaNeta/20110423/5131643736736707226.htm
या स्थितीतून बाहेर निघण्यासाठीचा उपाय म्हणजे हलकी, दिर्घ व संतुलित श्र्वसनक्रिया होय जी प्राणायमाद्वारे प्राण करता येते. प्राणायामाद्वारे परानुकंपन क्रियाशील होते आणि उतक पुनरुद्‌भवनाची अवस्था प्राप्त केली जाऊ शकते.
माझी मराठी कच्ची असू शकते किंवा आमच्या कॉलेज मध्ये ही गोष्ट चुकीची शिकवली असतील.
सचिन १६:४५, २८ ऑगस्ट २०११ (UTC)
thread_title:  पेशीसमुहास उतक किंवा उती म्हणतात. 

message: पेशीसमूह म्हणजे पेशींचा समूह. वनस्पती किंवा प्राण्यांचे शरीर हा एक पेशीसमूह आहे. म्हणजे उतक म्हणजे प्राण्याचे किंवा वनस्पतीचे शरीर?
हिंदीत ऊतक(ऊ दीर्घ) आणि मराठीत ऊती म्हणजे टिश्यू(म्हणजे स्नायूमधले तंतू). प्राणायामाने टिश्यूंचे पुनरुत्पादन होऊ शकते यावर विश्वास ठेवणे कठीण आहे. हिंदीत ऊती शब्द नाही आणि मराठी त्या अर्थाचे उतक किंवा ऊतक हे शब्द नाहीत. त्यामुळे जिथे उतक आला आहे तिथे ऊती करणे भाग आहे. 
दुसरे असे की या लेखात सर्व वर्णन गर्भाशयातील गाठींसंबंधी आणि त्याकरिता स्त्रियांनी करायच्या गोष्टींसंबंधी आहे, त्यामुळे लेखाचे नाव गर्भाशयातील गाठी असे करावे असे मला वाटते.  अर्थात त्यासाठी लेखाच्या अगदी सुरुवातीला आलेल्या पुरुषांच्या फायब्रॉइड्सचे उल्लेख  त्यांतील उतक या शब्दासकट गाळायला पाहिजेत.
इंग्रजीत d नंतर s आला, तर s चा उच्चार ज़ होतो, त्यामुळे फायब्रॉइड्स हा शब्द फ़ायब्रॉइड्ज़ असा लिहायला पाहिजे. लेखाचे नाव गर्भाशयातील गाठी असे केले की सर्व प्रश्न सुटतील. लेखात ड्स ऐवजी ड्ज़ करावे लागेल, पण ती किरकोळ गोष्ट आहे....J १९:१०, २९ ऑगस्ट २०११ (UTC)
thread_title: =पटले नाही

message: फायब्रॉइड्‌ ला मराठीत अर्बुद असे नाव आहे. त्यामुळे या लेखाचे  नाव अर्बुद असे करावे असे मला वाटते  --Abhijeet Safai १९:४४, १ जानेवारी २०१२ (UTC)
thread_title:  अर्बुद
चर्चा:रक्षाबंधन

message: सध्याच्या लेखात पुढीलप्रमाणे काही वाक्ये आहेत : "म्हणजे स्त्रीकडे पाहण्याच्या दृष्टीत बदल. रक्षाबंधन म्हणे केवळ आपल्याच बहिणीच्या नव्हे, तर समाजातील सर्व स्त्रियांच्या रक्षणाची जबाबदारी. रक्षाबंधन म्हणजे बहीण-भावाच्या उदात्त, पवित्र प्रेमाचा अखंड वाहणारा झरा ही भावना लक्षात ठेवली पाहिजे. "
ही वाक्ये विश्वकोशीय लेखनशैलीच्या निकषांनुसार उदात्तीकरणवादी/प्रचारकी ढंगाची वाटतात. शिवाय ही टिप्पणी व्यक्तिगत मतांनुसार/विचारांनुसार पुरस्कारलेली असण्याची शक्यता दाट असावी. विद्वत्तापूर्ण आणि तलनिक अभ्यासाच्या दृष्टीने विश्वसनीय अश्या संदर्भग्रंथांतून याविषयीचे विवरण तपासून तशी माहिती नोंदवायला हवी. तूर्तास असे प्रचारकी लिखाण मुख्य लेखातून वगळावे.
--संकल्प द्रविड (चर्चा | योगदान) ०४:१२, ३ सप्टेंबर २०११ (UTC)
लेख सुधारीत केला आहे.आर्या जोशी (चर्चा)
thread_title:  भारतीय संस्कॄती उदात्तीकरणाचा किंवा प्रचारकी ढंगाचा दृष्टिकोन टाळावा